b'\n_START_ARTICLE_\nZgornje Loke\n_START_SECTION_\nIzvor imena vasi\n_START_PARAGRAPH_\nIme Zgornje Loke (nem\xc5\xa1ko: Oberloke in Oberkrain) je vas dobila po zamo\xc4\x8dvirjenem zemlji\xc5\xa1\xc4\x8du, ki ga imenujemo loke ali lo\xc4\x8dje ob Radomlji. Najbolj znano lo\xc4\x8dje v vasi so bile Kof\xc4\x8di\xc4\x8deve mlake ali po doma\xc4\x8de \xc2\xbbB`\xc4\x8dje\xc2\xab, kjer je rastlo gosto Trsti\xc4\x8devje. Zasipanje mo\xc4\x8dvirja med gradnjo avtoceste A1 sko\xc5\xbei \xc4\x8crni graben je povzro\xc4\x8dilo skoraj celotno izginotje trsti\xc5\xa1\xc4\x8da in \xc5\xbeab, med njimi najbolj pogoste \xc5\xbeabe Rosnice, Sekulje in Navadna krasta\xc4\x8da, ter drugih dvo\xc5\xbeivk med njimi tudi, do takrat najve\xc4\x8dja populacija Gorskega pupka v \xc4\x8crnem grabnu, ki je za\xc5\xa1\xc4\x8ditena vrsta. V B`\xc4\x8dju so gnezdile tudi razne ptice, zelo pogosto pa so gnezdili tudi zelo pla\xc5\xa1ni Fazani.\n_START_SECTION_\nZgodovina\n_START_PARAGRAPH_\nPrva omemba vasi Loke (Spodnje in Zgornje) je bila v letu 1439. Zg. Loke \xc5\xa1tejejo trenutno nekaj \xc4\x8dez 100 prebivalcev, tako je \xc5\xbee skozi vso mlaj\xc5\xa1o zgodovino vasi, je ena najve\xc4\x8dih vasi v \xc5\xbeupniji Blagovica in krajevni skupnosti Blagovica. Neko\xc4\x8d je bilo kmetijstvo glavni vir zaslu\xc5\xbeka in pre\xc5\xbeivetja, danes pa ve\xc4\x8dina va\xc5\xa1\xc4\x8danov hodi v slu\xc5\xbebo v ve\xc4\x8dje kraje predvsem v Dom\xc5\xbeale in Ljubljano. Mnogo ljudi pa se je tudi izselilo iz vsi in se vra\xc4\x8dajo le \xc5\xa1e ob praznikih in ko obi\xc5\xa1\xc4\x8dejo svojce. Danes je v vasi samo se 6 kmetij, vse kmetije merijo od 10 ha do 20 ha.\n_START_SECTION_\nVodni izviri in potoki v vasi\n_START_PARAGRAPH_\nVas skrivajo \xc5\xbee v svojem imenu Loke povezavo z vodo, izviri in mo\xc4\x8dvirjem. Zaradi geolo\xc5\xa1kih razmer je veliko vode blizu povr\xc5\xa1ja, tako je v okolici mnogo izvirov, dolina pa je zelo mo\xc4\x8dvirnata. V vasi je poleg manj\xc5\xa1e reke in \xc5\xa1tevinih potokih, tudi veliko \xc5\xa1tevilo manj\xc5\xa1ih in ve\xc4\x8djih izvirov ter vodnih kanalov, ki dajejo vasi tipi\xc4\x8den izgled z mo\xc4\x8dvirskim rastlinjem._NEWLINE_Najve\xc4\x8dja voda, ki te\xc4\x8de skozi vas je reka Radomlja, ki je oblikovala celotno dolino \xc4\x8crnega grabna, tako tudi ves ravninski del Zgornjih Lok. Po strugi Radomlje odtekajo vode skoraj z vsega \xc4\x8crnega grabna in iz zgornjega dela sosednje Morav\xc5\xa1ke doline, skupaj kar s 60 km2 povr\xc5\xa1ine. Vodno energijo Radomlje, ki je razmeroma majhna, so kljub temu uporabljali tudi za pogon vodnih mlinov in \xc5\xbeag. Tako je bilo od \xc5\xa0ento\xc5\xbebolta do \xc5\xa0entvida v ta namen izkopanih ve\xc4\x8d vzporednih umetnih strug in kanalov. Ena tak\xc5\xa1nih je bila tudi pri Klop\xc4\x8di\xc4\x8devem mlinu v Zgornjih Lokah, tako je mlin stal na umetnem oto\xc4\x8dku. Mlin je dolga leta slu\xc5\xbeil okoli\xc5\xa1kim kmetom, dokler niso mlinarstvo opustili, poru\xc5\xa1en pa je bil ob gradnji avtoceste A1 leta 2000. Druga tak\xc5\xa1na struga blizu vasi pa je bila speljana za poganjanje Piskarjeve \xc5\xbdage v Podsmre\xc4\x8dju, kamor so vozili \xc5\xbeagati les kmetje iz vasi. \xc5\xbdaga zadnjih 40 let ni ve\xc4\x8d delovala, bila pa je prav tako poru\xc5\xa1ena ob gradnji avtoceste v letu 2000. _NEWLINE_V Zgornjih Lokah ima Radomlja zelo veliko stalnih in hudourni\xc5\xa1kih pritokov. Z izvirom pod Limbarsko goro, torej z ju\xc5\xbene strani, prite\xc4\x8de v Radomljo Korparjev potok, vzhodneje pa \xc5\xa1e Cestarjev poto\xc4\x8dek in \xc5\xa0tefkov poto\xc4\x8dek. S severne strani pa prite\xc4\x8dejo od vzhoda proti zahodu: Kumrov poto\xc4\x8dek, \xc4\x8cvelov potok, Ostri\xc5\xbeen\xc4\x8dev potok, Mlakarjev potok ter na meji s Spodnjimi Lokami \xc5\xa1e Zu\xc5\xbeov kanal. Ve\xc4\x8dina pritokov je hudourni\xc5\xa1kih, tako je Radomlja skupaj s pritoki \xc5\xbee ve\xc4\x8dkrat poplavila dolino, pritoki pa so nasuli ali pa odnesli marsikatero pot, ki so v ve\xc4\x8dini speljane ravno ob potokih.\n_START_SECTION_\nVa\xc5\xa1ki fantje v Zgornjih Lokah\n_START_PARAGRAPH_\nPo stari navadi za dru\xc5\xbebene dogodke v vasi skbijo va\xc5\xa1ki fantje. Fantje se zberejo vsako leto ob postavljanju va\xc5\xa1ke novoletne jelke na avtobusni postaji, pripravijo miklav\xc5\xbeevanje v vasi, postavijo sosedom mlaj ob abrahamu prav tako ob \xc5\xbeenitvi fanta posekaj smreke in postavijo mlaje, ob mo\xc5\xbeitvi deklet iz Zgornjih Lok in okolice pa organizirajo tudi prodajo neveste in \xc5\xa1rango._NEWLINE_Med fanti velja hirarhi\xc4\x8dna ureditev, saj imajo starej\xc5\xa1i fantje ve\xc4\x8djo besedo ter ve\xc4\x8d izku\xc5\xa1enj, kot mlaj\xc5\xa1i.\n_START_SECTION_\n\xc2\xbbMladina Zgornje Loke\xc2\xab\n_START_PARAGRAPH_\nMladi v vasi Zgornje Loke znajo \xc5\xbee od nekdaj dobro sodelovati med seboj in pripraviti marsikatero presene\xc4\x8deje sebi in starej\xc5\xa1im va\xc5\xa1\xc4\x8danom. Zadnja generacija mladih v vasi organizira \xc5\xbee nekaj let zapored prvomajsko kresovanje in sre\xc4\x8dajne vseh Zgornjelo\xc4\x8danov. Ve\xc4\x8dkrat so organizirali tudi pohod na Limbarsko goro ter pohod z baklami k polno\xc4\x8dnici do Blagovice, izdelavo butare velikanke za Cvetno nedeljo, li\xc4\x8dkanje za mlade. \xc5\xa0e posebej pa so ponosni na svoj va\xc5\xa1ki \xc4\x8dasopis Lo\xc4\x8danski Glas, ki izhaja ob\xc4\x8dasno.'